     Z A P I S N I K

s 9. sjednice Vijeća Mjesnog odbora Medvedgrad, 09. veljače 2022.
u mjesnoj samoupravi Medvedgrad, Mikulići 189

s početkom u 18:00 sati

NAZOČNI ČLANOVI VIJEĆA:

Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povrženić

OSTALI NAZOČNI:

Nevenka Antunović – stručni referent za rad tijela mjesne samouprave

Predsjedava Biserka Kruc, predsjednica Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednica daje Zapisnik s 8. sjednice od 19. siječnja 2022. na glasovanje te se isti jednoglasno usvaja.

Predsjednica predlaže dopunu dnevnog reda tako da se 5. točka zove, Galovići 43, prodaja kuće i dvorišta –očitovanje, traži se i 6. točka, Proširenje zavoja u ulici Mikulići kod Kvaternikove ulice – donošenje zaključka i dalje numeričkim redom.
Jednoglasno usvojena dopuna dnevnog reda:
D n e v n i   r e d
1. Financijski plan MO Medvedgrad za 2022. – usvajanje 

2. Plan MKA MO Medvedgrad za 2022. – usvajanje 

3. Program rada MO Medvedgrad za 2022. – donošenje

4. Izvješće o radu vijeća MO Medvedgrad za 2021. – donošenje

5. Galovići 43 – prodaja kuće i dvorišta – očitovanje, traži se 
6. Proširenje zavoja u ulici Mikulići kod Kvaternikove ulice – donošenje zaključka
7. Pitanja, prijedlozi i odgovori

· Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Ad. 1. 
Financijski plan MO Medvedgrad za 2022. – usvajanje 

Predsjednica otvara raspravu o točci dnevnog reda 
Nakon rasprave, jednoglasno donesen slijedeći:

FINANCIJSKI PLAN

Mjesnog Odbora Medvedgrad
za 2022.

Članak 1.

Financijski plan Mjesnog odbora Medvedgrad za 2022. (dalje u tekstu: Plan) sastoji se od:

PRIHODA:









876.400,00
RASHODA:









876.400,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	876.400,00

	6711
	PRIHODI ZA FINANCIRANJE RASHODA POSLOVANJA
	876.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	876.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	778.000,00

	 
	ODRŽAVANJE JAVNIH ZELENIH POVRŠINA
	140.000,00

	 
	ODRŽAVANJE NERAZVRSTANIH CESTA
	638.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu.
Članak 4.

Plan će biti objavljen na oglasnoj ploči u sjedištu Mjesnog odbora.

Ad. 2.
Plan MKA MO Medvedgrad za 2022. – usvajanje 

Predsjednica otvara raspravu o točci dnevnog reda 

Nakon rasprave, jednoglasno donesen slijedeći:
Plan malih komunalnih akcija

Mjesnog odbora Medvedgrad u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Medvedgrad (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.

3. Planirana sredstva za financiranje ovog plana u iznosu od ukupno 778.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	140.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	638.000,00

	Ukupno
	778.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 5.526 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 97.221 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 446.600,00 kuna za asfalterski program i


- 30 % ili 191.400,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2022.

Ad. 3.  Program rada MO Medvedgrad za 2022. – donošenje

Predsjednica otvara raspravu o točci dnevnog reda 

Nakon kratke rasprave jednoglasno donesen slijedeći:

   PROGRAM RADA VIJEĆA

VIJEĆA MJESNOG ODBOR MEDVEDGRAD

            ZA 2022. GODINU

Na temelju Poslovnika i Pravila Vijeća Mjesnog odbora Medvedgrad, te sukladno Statutu Grada Zagreba,  svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Medvedgrad.

Vijeće je Programom rada obvezno:  

1. Donijeti financijski plan za 2022.  

2. Plana malih komunalnih akcija 2022. 

3. Godišnji izvještaj o izvršenju financijskog plana za 2021.

4. Izvješće o radu Vijeće Mjesnog odbora Medvedgrad za 2021. 

5. Programa rada Vijeća Vijeće Mjesnog odbora Medvedgrad za 2022. 

6. Pratiti realizaciju Plana komunalnih aktivnosti i Programa održavanja komunalne infrastrukture  

7. Raspravljati i donositi zaključke na osnovi zahtjeva građana 

8. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.

Program rada Vijeće Mjesnog odbora Medvedgrad temelji se i na kontinuitetu svih prethodnih aktivnosti mjesnoga odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;

2. pomoći u održavanju, opremanju i obnovi prostora mjesnog odbora;

3. podržavati realizaciju različitih aktivnosti programa udruga i udruženja građana;

4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;

5. nastojati kvalitetnije i temeljitije informirati građane o svim aktivnostima na području mjesnog odbora 

6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor 

7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Črnomerec, te osigurati prostore i druge uvjete za njihovu realizaciju. 

Realizacija navedenog Programa rada ovisiti će o: 

· sudjelovanju članova vijeća u radu

· izvršenju proračuna Grada Zagreba;

· suradnji s nadležnim tijelima Gradske uprave Zagreba;

· suradnji s Vijećem Gradske četvrti Črnomerec 

· suradnji građana Gradske četvrti Črnomerec.

Ad. 4.  Izvješće o radu vijeća MO Medvedgrad za 2021. – donošenje

Predsjednica otvara raspravu o točci dnevnog reda 

Nakon kratke rasprave jednoglasno donesen slijedeći:

   IZVJEŠĆE O RADU VIJEĆA MJESNOG  

           ODBORA MEDVEDGRAD ZA

                       2021. GODINU 

       od 01. srpnja 2021 do 31. prosinca 2021. 

U skladu sa Statutom Grada Zagreba, Pravilima Vijeća Mjesnog odbora Medvedgrad i drugim zakonskim propisima, koji reguliraju rad vijeća, četvrti saziv Vijeća Mjesnog odbora Medvedgrad  konstituiran je 25. lipnja 2021. godine i broji 7 članova vijeća slijedećim izbornim rezultatima na temelju kandidacijskih lista:

1. MOŽEMO! - POLITICKA PLATFORMA

ZAGREB JE NAŠ!

NOVA LJEVICA - NL

ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH

ZA GRAD

Nositeljica kandidacijske liste: PETRA FABIJANČIĆ

dobila je 4 mjesta te su s te kandidacijske liste izabrani:

1. PETRA FABIJANČIĆ

2. GORANA MARIN

3. BISERKA KRUC

4. SNJEŽANA HRŽINA

2. HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

Nositelj kandidacijske liste: DANIJEL VUK

dobila je 2 mjesta te su s te kandidacijske liste izabrani:

1. DANIJEL VUK

2. MARIO TUDJEK

3. DOMOVINSKI POKRET - DP

ZELENA LISTA

Nositelj kandidacijske liste: EDI POVRŽENIĆ

dobila je 1 mjesto te je s te kandidacijske liste izabran:

1. EDI POVRŽENIĆ


Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

 Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.


Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.


Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.


Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća gradske četvrti, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.


Izabrani član Vijeća također može podnijeti ostavku ili staviti mandat u mirovanje i iz osobnih razloga.
 

U skladu sa Statutom Grada Zagreba, Pravilima Vijeća Mjesnog odbora Medvedgrad i drugim zakonskim propisima, koji reguliraju rad vijeća, Vijeće Mjesnog odbora Medvedgrad tijekom 2021. godine redovito je održavalo sjednice na kojima se raspravljalo o aktualnim problemima na mjesnom odboru.

U 2021. godini održano je 6 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.

Analitičko-tabelarni prikaz rada Vijeća Mjesnog odbora Medvedgrad

I. Sjednice Vijeća Mjesnog odbora Medvedgrad

	
	

	Ukupan broj održanih sjednica vijeća MO
	6

	Ukupan broj točaka dnevnih redova održanih sjednica vijeća MO
	45

	Ukupan broj akata (zaključaka) donesenih na sjednicama vijeća MO
	40

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	3

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	3

	Broj donesenih mišljenja vijeća o prijedlozima (nacrtima) akata gradskih tijela
	1

	Broj donesenih mišljenja vijeća o prijedlozima (nacrtima) akata Vijeća GČ
	5

	Broj sjednica vijeća kojima su prisustvovali zaposlenici Službe za MS
	4

	Broj sjednica na kojima su zapisnike vodili sami članovi VMO
	2

	Najmanji broj održanih sjednica pojedinog VMO
	

	Najveći broj održanih sjednica pojedinog VMO
	

	Uobičajeno (najčešće) vrijeme održavanja sjednica VMO
	18:00


II. Korištenje prostora mjesne samouprave

	Broj izdanih odobrenja za povremeno korištenje bez naknade
	2

	Broj izdanih odobrenja za jednokratno korištenje bez naknade
	0

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	2

	Broj odobrenja izdanih udrugama umirovljenika
	0

	Ukupan broj sati korištenja prostora MS tjedno
	7

	Najmanji broj sati korištenja pojedinog prostora MS tjedno
	0

	Najveći broj sati korištenja pojedinog prostora MS tjedno
	0


O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja. Svi doneseni akti proslijeđeni su nadležnim tijelima.

Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju.

Ad 5.  Galovići 43 – prodaja kuće i dvorišta – očitovanje, traži se 
Predsjednica otvara raspravu o točci dnevnog reda 

Nakon kratke rasprave jednoglasno donesen slijedeći:

Z A K L J U Č A K 

o očitovanju prodaje kuće i dvorišta, Galovići 43

1. Vijeće Mjesnog odbora Medvedgrad zaprimilo je prijedlog Gradskog ureda za upravljanje imovinom i stanovanje za raspisivanje javnog natječaja za prodaju kuće i dvorišta na adresi Galovići 43, upisanoj u Posjedovnom listu 471 k.o. Mikulići kao korisništvo Grada Zagreba.

2. Obzirom da Mjesni odbor Medvedgrad u svojim planovima nema ništa predviđeno na navedenoj čestici, suglasno je s raspisivanjem javnog natječaja za prodaju kuće i dvorišta, Galovići 43, Zagreb.
3. Ovaj Zaključak dostavlja se Vijeću Gradske četvrti Črnomerec na daljnje postupanje.

Ad. 6.  Proširenje zavoja u ulici Mikulići kod Kvaternikove ulice – donošenje zaključka
Predsjednica otvara raspravu o točci dnevnog reda 

Nakon kratke rasprave jednoglasno donesen slijedeći:

Z A K L J U Č A K 

o prijedlogu proširenja zavoja u ulici Mikulići 

kod Kvaternikove ulice

1. Vijeće Mjesnog odbora Medvedgrad raspravljalo je o proširenju zavoja u ulici Mikulići kod Kvaternikove ulice koji je već dugogodišnji problem.
2. Vijeće predlaže da se pokrene izrada projektne dokumentacije za proširenje navedenog zavoja.

3. Ovaj Zaključak dostavlja se Vijeću Gradske četvrti Črnomerec na daljnje postupanje.

Ad. 7.   Pitanja, prijedlozi i odgovori
· Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Nakon kratkog razgovor, predsjednica zatvara sjednicu.

Sjednica završena u 19:00 sati.

Zapisnik vodila:

Nevenka Antunović
KLASA:   024-08/22-003/310
URBROJ: 251-13-11-03/001-22-1
Zagreb,     09. veljače 2022.

Predsjednica

Vijeća Mjesnog odbora

Medvedgrad

